《双调望江南·四月廿一梦中作。韦相去年今日词意，仿佛似之》
清代·吴昌绶

江南忆，惆怅望齐门。烟水迷茫衔落照，楼台层叠聚香痕。

春事衔谁论。

花间约，辛苦种愁根。留住朱颜揩粉镜，挥残红泪涴芳尊。

惜别黯销魂。

作者简介：吴昌绶，字伯宛，一字甘遁，号印臣，晚号松邻，仁和人。光绪丁酉举人，内阁中书。有《松邻遗集》。